ปรับเปลี่ยนการทานอาหาร เข้าใจภาวะขาดไอโอดีน ทานอาหารเสริมไอโอดีน
ขึ้นอยู่กับอายุและเพศของคุณ คุณจะต้องแน่ใจว่าคุณได้รับปริมาณไอโอดีนในปริมาณที่เหมาะสมต่อวัน  หากอายุ 0-6 เดือน จะต้องได้รับไอโอดีน 110 ไมโครกรัมต่อวัน หากอายุ 7-12 เดือน จะต้องได้รับไอโอดีน 130 ไมโครกรัมต่อวัน หากอายุ 1-3 ปี จะต้องได้รับไอโอดีน 90 ไมโครกรัมต่อวัน หากอายุ 4-8 ปี จะต้องได้รับไอโอดีน 90 ไมโครกรัมต่อวัน หากอายุ 9-13 ปี จะต้องได้รับไอโอดีน 120 ไมโครกรัมต่อวัน หากเป็นเพศชายและมีอายุ 14 ปีหรือมากกว่า จะต้องได้รับไอโอดีน 150 ไมโครกรัมต่อวัน หากเป็นเพศหญิงและมีอายุ 14 ปีหรือมากกว่า จะต้องได้รับไอโอดีน 150 ไมโครกรัมต่อวัน หญิงตั้งครรภ์หรือให้นมบุตรนั้นต้องการไอโอดีนในปริมาณที่มากขึ้น ให้พูดคุยกับแพทย์เกี่ยวกับปริมาณไอโอดีนที่แน่นอนที่คุณควรได้รับในทุกๆ วันโดยวัดจากอายุ เพศ และปัจจัยอื่นๆ เช่น การตั้งครรภ์ เกลือปรุงอาหารส่วนใหญ่นั้นมีไอโอดีนเป็นส่วนผสมที่ใส่เพิ่มเข้ามา หากคุณไม่ได้ควบคุมอาหารแบบโซเดียมต่ำ ให้เพิ่มเกลือปรุงอาหารไปในอาหารทุกวันซึ่งก็จะเป็นวิธีที่ได้ผลในการเพิ่มไอโอดีน ผู้ใหญ่ส่วนใหญ่จะได้รับไอโอดีนที่ได้รับต่อวัน 100% จากการเพิ่มเกลือปรุงอาหารที่มีไอโอดีน 1/2 ช้อนชาหรือมากกว่า (ประมาณ 3 กรัม) ไปในอาหารแต่ละมื้อ  คุณควรเพิ่มเกลือไอโอดีนเมื่อคุณทำอาหารหรืออบขนม ตัวอย่างเช่น หากสูตรอาหารนั้นต้องใช้เกลือ ให้ใช้เกลือไอโอดีนแทน เกลือไอโอดีนนั้นมีรสชาติไม่ต่างจากเกลือปรุงอาหารปกติ คุณอาจจะเปลี่ยนเกลือบนโต๊ะอาหารเป็นเกลือไอโอดีน ด้วยวิธีนี้ เมื่อคุณต้องการเพิ่มเกลือไปในอาหาร คุณก็จะเพิ่มไอโอดีนไปในอาหารด้วย การทานอาหารที่มีเกลือมากเกินไปจะนำไปสู่อาการเดียวกันนั่นคือภาวะขาดไอโอดีน รวมถึงโรคคอพอก และภาวะไทรอยด์ทำงานเกิน ผลิตภัณฑ์จากนมอย่างนม โยเกิร์ต และชีสนั้นเป็นแหล่งที่ดีของไอโอดีน ให้เพิ่มผลิตภัณฑ์จากนมประเภทต่างๆ ไปในการทานอาหารรวมถึงไข่ด้วย  เริ่มต้นเช้าของวันด้วยโยเกิร์ตสักถ้วย โยเกิร์ตรสธรรมชาติไขมันต่ำถ้วยหนึ่งจะมอบไอโอดีนที่คุณควรได้รับต่อวันถึง 50% ลองเพิ่มผลไม้ กราโนล่า และน้ำผึ้งเพื่อรสชาติและเพิ่มสารอาหารที่สำคัญให้มากขึ้น.  ดื่มนมที่มีไขมันต่ำ นมขาดมันเนยหรือนมที่มีไขมัน 1% 1 แก้ว จะมอบไอโอดีนที่คุณควรได้รับต่อวันถึง 40% ทานไข่เป็นอาหารเช้า อาหารกลางวัน หรืออาหารเย็น ไข่ขนาดใหญ่ 1 ฟองจะมอบปริมาณไอโอดีนที่คุณควรได้รับประมาณ 16% ให้เสิร์ฟกับขนมปังปิ้ง หรือบนเบอร์ริโต้สำหรับมื้อเช้า นำไปต้มและเสิร์ฟบนแอสพารากัส หรือในคีช (quiche) เพิ่มชีสแพะไปในสลัดหรือพิซซ่า ชีสนั้นมีไอโอดีนสูงและมีวิตามินบีที่สำคัญ แคลเซียม และโปรตีน เชดด้าชีส 30 กรัมมีไอโอดีน 10-15 ไมโครกรัม น้ำนมแพะนั้นจะย่อยง่ายกว่าสำหรับระบบย่อยของคนส่วนใหญ่และมีแคลเซียมและโปรตีนมากกว่า อาหารทะเลอย่างปลาค็อด ปลาแฮดด็อค และกุ้ง นั้นเป็นแหล่งที่ยอดเยี่ยมสำหรับไอโอดีน ให้เน้นไปที่การทานอาหารทะเลหลากหลายเพื่อได้รับกรดไขมันที่ดีต่อสุขภาพ วิตามิน แร่ธาตุ และไอโอดีนที่คุณต้องการเพื่อรักษาระดับของไอโอดีนในร่างกาย  เลือกเป็นปลาเนื้อขาวอย่างปลาค็อด ปลากะพง และปลาแฮดด็อค อบปลาเนื้อขาวหรือนึ่งเพื่อให้ได้รับสารอาหารที่มีประโยชน์ให้มากที่สุดและรักษาไอโอดีนที่ควรได้รับ ⅔ ส่วน ทานแซนด์วิชทูน่าเป็นอาหารเที่ยงหรือทานค็อกเทลกุ้งเป็นของเรียกน้ำย่อยหรือของว่าง ทูน่า 1 กระป๋องประมาณ 85 กรัม จะให้ไอโอดีนที่คุณได้รับประมาณ ¼ ส่วน ส่วนกุ้ง 85 กรัมจะมอบไอโอดีนที่คุณควรได้รับต่อวันเกือบ ¼ ให้ระวังการทานอาหารทะเลมากเกินไปเพราะอาหารทะเลบางอย่างนั้นมีปรอทอยู่สูง ซึ่งอาจจะเป็นพิษหากบริโภคมากเกินไป อาหารทะเลอย่าง ปลาแฮดด็อค ปลาใบขนุน ปลาเทราต์ กุ้ง และหอยเชลล์ นั้นมีปรอทอยู่น้อย หลีกเลี่ยงอาหารทะเลอย่างปลาทูน่าอาฮิ ทูน่าครีบยาวในกระป๋อง ปลากะพง ปลาหิมะ และปลากระโทงดาบ เพราะมันมีปริมาณปรอทอยู่สูง ดูว่าคุณอยู่ในพื้นที่ที่มีทะเลหรือพื้นที่ที่มีแหล่งน้ำเพราะว่าพื้นที่เหล่านี้จะมีเกลือไอโอดีนมากกว่าพื้นที่อื่นตามธรรมชาติ ผักและผลไม้ที่เติบโตในภูมิภาคทะเลนั้นจะมีเกลือไอโอดีนตามธรรมชาติมากกว่า ผลิตภัณฑ์จากธัญพืชที่เพิ่มสารอาหารนั้นวิตามินบีบางชนิดและเหล็กจะถูกใส่เพิ่มไปหลังจากผลิต มันเป็นแหล่งที่ดีของไอโอดีน  ลองดูขนมปังเพิ่มสารอาหารที่ร้านค้าใกล้บ้าน หลายยี่ห้อนั้นจะระบุว่ามันเพิ่มสารอาหารที่ฉลาก ทำพาสต้าโฮลวีทที่เพิ่มสารอาหารกับปลาค็อดหรืออาหารทะเลอื่นๆ เพื่อทำอาหารที่อุดมด้วยไอโอดีน ผู้ที่ทานมังสวิรัติหรือทานเจนั้นมีความเสี่ยงที่จะมีภาวะขาดไอโอดีนได้สูงเพราะพวกเขาไม่ทานอาหารที่อุดมด้วยไอโอดีนอย่างอาหารทะเลหรือผลิตภัณฑ์จากนม ถั่ว โดยเฉพาะถั่วขาวนั้นมีไอโอดีนและไฟเบอร์สูง สาหร่ายโดยธรรมชาติแล้วนั้นมีไอโอดีนอยู่จำนวนมากแต่มันจะให้ไอโอดีนมากเกินไปในร่างกาย โดยเฉพาะอย่างยิ่งสาหร่ายสีน้ำตาล อย่าง สาหร่ายเคลป์ ดังนั้น ควรทานสาหร่าย 1 ครั้งต่ออาทิตย์ (รวมถึงสาหร่ายที่ห่อซูชิด้วย) โดยเฉพาะอย่างยิ่งถ้าคุณเป็นหญิงมีครรภ์ ไอโอดีนที่มากเกินไปนั้นจะนำไปสู่ปัญหาสุขภาพที่ร้ายแรงเช่นโรคคอพอกและ ภาวะไทรอยด์ทำงานเกิน อาการทั้งหมดของภาวะขาดไอโอดีนนั้นกระทบกับต่อมไทรอยด์ ต่อมไทรอยด์นั้นเป็นต่อมที่อยู่ที่คอและจะควบคุมกระบวนการเมตาบอลึซึ่ม เช่น การเติบโตและพลังงานในร่างกาย หากคุณได้รับไอโอดีนไม่เพียงพอจากการทานอาหาร นี่จะนำไปสู้โรคที่เกิดจากภาวะขาดไอโอดีนเช่นโรคดังต่อไปนี้  โรคคอพอก: นี่จะเกิดขึ้นเมื่อต่อมไทรอยด์ของคุณขยายใหญ่ขึ้นและกลายเป็นคอพอกเพราะมันพยายามที่จะตอบสนองกับความต้องการของการผลิตไทรอยด์ฮอร์โมนในร่างกาย ภาวะขาดไอโอดีนนั้นเป็นสาเหตุที่พบได้โดยทั่วไปของโรคคอพอก หากคุณเป็นโรคคอพอก คุณอาจจะมีอาการอย่างสำลัก โดยเฉพาะอย่างยิ่งเมื่อนอนลง อาการกลืนและหายใจลำบาก ภาวะไทรอยด์ทำงานต่ำ: นี่จะเกิดขึ้นเมื่อต่อมไทรอยด์ของคุณทำงานต่ำกว่าปกติเนื่องจากต่อมไทรอยด์ของคุณไม่สามารถผลิตไทรอยด์ฮอร์โมนได้เพียงพอที่จะทำให้ร่างกายทำงานได้อย่างเป็นปกติ หากคุณมีภาวะไทรอยด์ทำงานต่ำกว่าปกติ กระบวนการในร่างกายของคุณจะเริ่มช้าลง คุณอาจจะรู้สึกหนาวเย็น เหนื่อยง่ายขึ้น ผิวหนังของคุณจะแห้งขึ้น และคุณอาจจะหลงลืมง่ายและซึมเศร้า อาการของภาวะไทรอยด์ทำงานต่ำนั้นแตกต่างกันไปดังนั้นวิธีเดียวที่จะยืนยันว่าคุณมีความผิดปกตินี้คือจะต้องไปตรวจเลือด ผู้ป่วยที่มีความผิดปกติของไทรอยด์ไม่ควรจะเริ่มใช้อาหารเสริมไอโอดีนทันทีเพราะว่ามีโรคไทรอยด์หลายประเภทที่ห้ามทานอาหารเสริมไอโอดีน ปัญหาที่เกี่ยวกับการตั้งครรภ์: ภาวะขาดไอโอดีนอย่างรุนแรงในมารดานั้นเกี่ยวข้องกับการแท้งบุตร ทารกเสียชีวิตในครรภ์ คลอดก่อนกำหนด และความพิการแต่กำเนิด ทารกของมารดาที่มีภาวะขาดไอโอดีนอย่างรุนแรงในขณะตั้งครรภ์นั้นอาจจะมีปัญหาทางจิตและปัญหาเกี่ยวกับการเติบโต การได้ยิน การพูด จริงๆ แล้ว แม้แต่ภาวะขาดไอโอดีนกลางๆ ระหว่างตั้งครรภ์นั้นอาจจะเกี่ยวข้องกับความฉลาดที่ลดลงในเด็กด้วย ร่างกายจะขับไอโอดีนผ่านทางปัสสาวะ ดังนั้น วิธีที่ดีที่สุดเพื่อระบุว่าคุณมีภาวะขาดไอโอดีนหรือไม่ก็คือให้ไปพูดคุยกับแพทย์และทำการทดสอบผ่านปัสสาวะแพทย์จะสามารถดูผลและตรวจดูว่าคุณมีภาวะขาดไอโอดีนหรือไม่ตามความเข้มข้นของไอโอดีนที่อยู่ในตัวอย่างปัสสาวะของคุณ หากคุณมีปัญหาเกี่ยวกับต่อมไทรอยด์อยู่แล้ว เช่น ภาวะไทรอยด์ทำงานเกิน การได้รับไอโอดีนก็จะทำให้อาการความผิดปกติของไทรอยด์แย่ลงได้ ให้ทานไอโอดีนที่จำเป็นต่อร่างกายในระดับต่ำที่สุดวัดจากอายุและเพศ ผู้ใหญ่ไม่ควรได้รับไอโอดีนเกิน 600 ไมโครกรัมต่อวันเพื่อหลีกเลี่ยงการทานไอโอดีนมากเกินไป บางคนอาจจะย้ายจากพื้นที่ที่ขาดแคลนไอโอดีน เช่น บางส่วนของยุโรป ไปยังพื้นที่ที่มีไอโอดีนมากกว่าเช่นสหรัฐอเมริกา พวกเขาก็อาจจะมีปัญหาที่ต่อมไทรอยด์ได้ เพราะว่าต่อมไทรอยด์ของพวกเขาคุ้นเคยกับการได้รับไอโอดีนในปริมาณน้อยๆ นี่จะทำให้พวกเขาเสี่ยงที่จะเป็นโรคภาวะไทรอยด์ทำงานเกินได้ ผู้ใหญ่ส่วนใหญ่ที่ทานอาหารที่ดีและสมดุลโดยมี นม ผลิตภัณฑ์จากนม และปลา ปกติแล้วจะได้รับไอโอดีนอย่างเพียงพอ แต่อาหารเสริมนั้นมีไอโอดีนจะช่วยให้คุณได้รับไอโอดีนที่เพียงพอถ้าคุณไม่ได้ทานอาหารที่อุดมด้วยไอโอดีนหรือไม่สามารถทานได้ เป็นเรื่องสำคัญที่จะต้องพูดคุยกับแพทย์ก่อนทานอาหารเสริมไอโอดีนเพื่อให้แน่ใจว่าคุณทานในปริมาณที่ถูกต้องและคุณทานอาหารเสริมไอโอดีนที่เหมาะสมกับร่างกายของคุณ หากคุณเป็นโรคไทรอยด์และใช้ยาอื่นอยู่หรือเคยประสบกับภาวะขาดไอโอดีนเป็นระยะเวลานานๆ คุณควรพูดคุยกับแพทย์ก่อนเสมอก่อนทานอาหารเสริมไอโอดีน แคปซูลที่ใช้ไม่ควรเกิดปริมาณที่ผู้ใหญ่ควรได้รับต่อวันนั้นคือ 150 มิลลิกรัมต่อวัน อย่าทานอาหารเสริมสาหร่ายหรือสาหร่ายทะเลเพื่อเป็นแหล่งไอโอดีน ปริมาณของไอโอดีนในอาหารเสริมเหล่านี้นั้นแตกต่างกันไปและในบางกรณีอาจจะให้ไอโอดีนในปริมาณที่มากเกินไป หากคุณเป็นหญิงมีครรภ์หรือให้นมบุตรอยู่ มันเป็นเรื่องยากที่จะได้รับไอโอดีนเท่าปริมาณที่แนะนำเมื่อคุณตั้งครรภ์หรือให้นมจากการทานอาหารเพียงอย่างเดียว แต่อาหารเสริมวิตามินและแร่ธาตุรวมนั้นมีไอโอดีนอยู่ด้วย ให้ตรวจดูที่ฉลากของอาหารเสริมเพื่อให้แน่ใจว่ามันมีไอโอดีนอยู่ 140-150 ไมโครกรัม ปริมาณไอโอดีนที่ควรได้รับที่เหลือนั้นควรได้รับจากการทานอาหาร หากคุณทานอาหารที่มีไอโอดีนในปริมาณมากขณะที่ตั้งครรภ์ คุณอาจจะไม่จำเป็นต้องใช้อาหารเสริมไอโอดีน ให้ตรวจสอบกับแพทย์เกี่ยวกับระดับของไอโอดีนก่อนที่คุณจะใช้อาหารเสริม
รู้ปริมาณไอโอดีนที่ต้องได้รับยึดตามอายุและเพศ. เพิ่มเกลือไปในอาหาร. อย่าทานเกลือมากกว่า 1/2 ช้อนชาต่อวัน. บริโภคไข่และผลิตภัณฑ์จากนมมากขึ้น. ทานอาหารทะเลเยอะขึ้น. ตรวจสอบสภาพภูมิประเทศก่อนที่จะย้ายไป. ทานผลิตภัณฑ์จากธัญพืชที่มีสารอาหารอย่างขนมปังหรือพาสต้าที่เพิ่มสารอาหาร. เพิ่มถั่วไปในการทานอาหาร โดยเฉพาะอย่างยิ่งถ้าคุณทานมังสวิรัติหรือทานเจ. อย่าทานสาหร่ายมากเกินไป. รู้อาการของภาวะขาดไอโอดีน. ทำการทดสอบเพื่อดูว่ามีภาวะขาดไอโอดีนหรือไม่. ระวังปัญหาสุขภาพที่เกี่ยวข้องกับการบริโภคไอโอดีนมากเกินไป. พูดคุยกับแพทย์ก่อนที่จะทานอาหารเสริมไอโอดีน. มองหาอาหารเสริม ‘โพแทสเซียมไอโอดีน’. ทานอาหารเสริมวิตามินและแร่ธาตุรวม.
https://www.wikihow.com/Add-More-Iodine-to-Your-Diet https://www.wikihow.com/Add-More-Iodine-to-Your-Diet https://www.wikihow.com/Add-More-Iodine-to-Your-Diet
Adjusting Your Diet Understanding Iodine Deficiency Taking Iodine Supplements